
         REPUBLIKA HRVATSKA			                          Broj: Pp-504/2024-4.
     OPĆINSKI  SUD U GOSPIĆU
    STALNA SLUŽBA U GRAČACU
                Prekršajni odjel 

      U  IME  REPUBLIKE  HRVATSKE
P R E S U D A

Općinski sud u Gospiću, Stalna služba u Gračacu, Prekršajni odjel, po sucu tog suda Nevenki Šimunović, uz sudjelovanje zapisničarke Antonele Krešić, u prekršajnom predmetu protiv okrivljenika mlt. Darijo Udorović, zbog prekršaja iz članka 163. stavak 8. Zakona o sigurnosti prometa na cestama (NN br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24 - nastavno ZSPC/08.), povodom optužnog prijedloga, PU Ličko-Senjska, Postaja Granične policije Korenica, broj: 211-07/23-5/6782 od 12. ožujka 2024., dana 21. svibnja 2026., 

      r i j e š i o  je
 
Okrivljenik-maloljetnik: Darijo Udorović, OIB: 04297161961, sin Dalibora i Jasne, rođen 08.09.2007., u Gospiću, s prebivalištem u mjestu Doljani, Doljani 35, državljanin RH, nije kažnjavan,

primjenom članka 68. Prekršajnog zakona (NN 107/07, 39/13, 157/13, 110/15, 70/17, 118/18, 114/22 -  nastavno PZ/07.).

p r i m j e n u j e   s e

ODGOJNA MJERA
SUDSKOG UKORA

Na temelju članka 139. stavka 6. Prekršajnog zakona, okrivljenik se oslobađa obveze naknade paušalne svote troškova postupka iz članka 138. stavka 2. PZ/07.

Obrazloženje
					
RH, MUP, PU Ličko-senjska, PGP Korenica, pod uvodno označenim poslovnim brojem i nadnevkom, podnijela je optužni prijedlog protiv okr. maloljetnika Darija Udorovića, zbog prekršaja iz članka 163. stavka 8. ZSPC/08 navodeći da je u mjestu Vranovača, sjedio kao putnik u automobilu, a da pri tome nije koristio sigurnosti pojas na način kako je to propisao proizvođač automobila.

	Okrivljenik-maloljetnik se nije očitovao na navode iz naloga i prigovora iako je uredno pozvan radi davanja iskaza, a kako sud smatra da ispitivanje okrivljenika u ovom predmetu nije potrebno odluka je donijeta bez njega, a na koju mogućnost je bio upozoren u pozivu.

Sud je okrivljeniku primijenio sudski ukor jer do sada nije kažnjavan, pa se može zaključiti da će i samim prijekorom biti postignuta svrha odgojne mjere, a ta je da se njome utječe na odgoj, razvijanje ličnosti i jačanje njegove osobne odgovornosti. 

Odluka o troškovima postupka temelji se na odredbama citiranim u izreci presude, a odnosi se na troškove u paušalnom iznosu odmjerenom obzirom na trajanje, složenost postupka i imovno stanje okrivljenika.

	       			U Gračacu, 21. svibnja 2026.
										Sutkinja:
 Nevenka Šimunović, v.r.



	UPUTA O PRAVNOM LIJEKU: 
Protiv ove presude  stranke imaju pravo  žalbe u roku od 8 dana od primitka pisanog otpravka ove presude. Žalba se podnosi ovom sudu u dva istovjetna primjerka, a o žalbi odlučuje Visoki prekršajni sud Republike Hrvatske. 

D n a :
1.  Tužitelju PU Ličko-senjska, PGP Korenica
2.  Okrivljeniku mlt. Darijo Udorović
3.  Spis-ovdje.

					      Za točnost otpravka-ovlaštena službenica: 					                                        Antonela Krešić

